Hakon Hansens gullmedalje

Hakon Hansens gullmedalje er en norsk medalje til belønning av militærvitenskapelig arbeid.Heder og ære. Nasjonale og internasjonale dekorasjoner brukt i Norge   , bilag til Forsvarets Forum nr. 5, 2012, Oslo: Forsvarets Forum/Forsvarets Veterantjeneste, 2012, s. 77. Medaljen tildeles av Hærens kunnskapslegat. Den er oppkalt etter generalmajor Hakon Hansen, som var sjef for generalstaben i 1905, og utdeles på hans fødselsdag 17. mars.

 Utforming 
Medaljen har på avers portrett av generalmajor Hansen i uniform omgitt av omskriften «FOR MILITÆRVIDENSKAPELIG ARBEIDE» i øvre del og «GENERALMAJOR HAKON HANSEN» i nedre del. Medaljen er opphengt i et bånd med spenner både øverst og nederst. Båndet har en rød midtstripe, flankert av først hvite og så blå striper.

 Mottakere 
2011: Generalmajor Gullow Gjeseth for arbeidet Landforsvarets krigsplaner under den kalde krigen.«Gull for å avsløre krigsplaner»   , Forsvarets Forum, nr. 7–8, 2011, s. 56. 

2019: Oberst (p) Vigar Aabrek for hans bok «Landforsvaret 1905 - Tilbakeblikk etter 100 år».

2024: Oberstløytnant Geir P. Novik, for hans innsats innen fagfeltet eksplosivrydding, og forskning på behandling av eksplosivt materiell.

Referanser

Kategori:Norske militære utmerkelser